
VALSTYBĖS ĮMONĖS TURTO BANKO
MAŽOS VERTĖS SPECIALIOSIOS PIRKIMO SĄLYGOS

VP-3464 TURTO BANKO PAGRINDINIŲ VEIKLOS PROCESŲ GILUMINĖS ANALIZĖS (AUDITO) KONSULTAVIMO PASLAUGŲ PIRKIMAS

1. [bookmark: _Toc335201954][bookmark: _Toc147739116]BENDROSIOS NUOSTATOS IR PIRKIMO OBJEKTAS

	Pirkimo objektas
	Turto banko pagrindinių veiklos procesų giluminės analizės (audito) konsultavimo paslaugos (toliau – Paslaugos)

	Pirkimo objekto aprašymas
	Nurodytas Techninėje specifikacijoje (1 priedas)

	Pirkimo būdas
	Skelbiamas mažos vertės pirkimas
	Pirkimo objekto dalys
	Neskaidoma į pirkimo objekto dalis

	Prekių pristatymo / Paslaugų suteikimo / darbų atlikimo terminas
	Nurodyta Techninėje specifikacijoje (1 priedas)

	Pirkimo vykdymo priemonės
	CVP IS
	Ar vykdomos derybos[footnoteRef:2] [2:  Jei nurodoma, kad Derybos nebus vykdomos, tuomet visame Pirkimo sąlygų tekste sąvokos Pirminis pasiūlymas ir Galutinis pasiūlymas reiškia Pasiūlymą.] 

	Ne
	Esminės Derybų vykdymo sąlygos (jei Derybos vykdomos)
	-

	Pasiūlymų vertinimo kriterijus
	Mažiausia kaina
	Pasiūlymų pateikimo data
	Nurodyta Centrinėje viešųjų pirkimų informacinėje sistemoje (toliau – CVP IS)

	Pasiūlymų pateikimo laikas (Lietuvos laiku)
	Nurodyta CVP IS

	Kontaktinis asmuo dėl pirkimo procedūrų
	Vyriausioji viešųjų pirkimų specialistė Giedrė Kutniauskienė, tel. +370 659 16259, el. p. giedre.kutniauskiene@turtas.lt 

	Siekiama sudaryti
	Sutartį
	Sutarties projektas
	Pridedama
	Pirkimo sąlygų kalba
	Lietuvių
	Taikoma kainodara
	Fiksuotas įkainis

	Sutarties kaina
	Su Laimėjusiu tiekėju sudaromos Sutarties kaina bus lygi pradinei sutarties vertei, nurodytai Sutarties sąlygose.

	Pasiūlymo galiojimas
	Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 3 (tris) mėnesius nuo paskutinės pasiūlymų pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

	Kitos Specialiosios nuostatos
	Tiekėjui nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) atmetami.
Perkančioji organizacija šiame Pirkime netaiko kokybės vadybos sistemos ir (arba) aplinkos apsaugos vadybos sistemos standartų reikalavimų.



2. REIKALAVIMAI TIEKĖJŲ PAŠALINIMO PAGRINDŲ NEBUVIMUI BEI KVALIFIKACIJAI

2.1. Perkančioji organizacija netikrina, ar yra Viešųjų pirkimų įstatymo (toliau – VPĮ) 46 straipsnyje numatytų tiekėjo pašalinimo pagrindų, išskyrus VPĮ 46 straipsnio 2¹ dalyje numatytą pašalinimo pagrindą. Tiekėjai užpildo pasiūlymo formos 4.1 punkte esančią lentelę. 
2.2. Tiekėjų kvalifikacijos tikrinimo tvarka nurodyta BPS 5 dalyje.
2.3. Visi reikalavimai tiekėjų kvalifikacijai pateikiami žemiau:

	Eil. Nr.
	Kvalifikacijos reikalavimai
	Kvalifikacijos reikalavimus įrodantys dokumentai
	Subjektas, kuris turi atitikti reikalavimą

	2.3.1.
	Tiekėjas per paskutinius 3 (trejus) metus iki pasiūlymų pateikimo termino pabaigos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) pagal vieną ar daugiau sutarčių yra savo jėgomis suteikęs veiklos procesų giluminės analizės (audito) konsultavimo paslaugas įmonėje, kurioje dirba ne mažiau kaip 250 darbuotojų, veikiančioje visoje Lietuvos Respublikos teritorijoje, kurių bendra vertė ne mažesnė kaip 15 000,00 Eur be PVM.

Jei tiekėjas teikia informaciją apie vykdomą (-as) pirkimo sutartį (-is), laikoma, kad jo patirtis atitinka keliamą reikalavimą, jei vykdomos (-ų) pirkimo sutarties (-ių) įvykdyta dalis per paskutinius 3 (trejus) metus arba per laiką nuo tiekėjo įregistravimo dienos (jei teikėjas vykdo veiklą mažiau nei 3 metus) yra ne mažesnė kaip 15 000,00 Eur be PVM.
	1. Užpildytas pirkimo sąlygų 4 priedas, kuriame pateikiamas pagrindinių per paskutinius 3 (trejus) metus iki pasiūlymų pateikimo termino pabaigos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) suteiktų paslaugų sąrašas, nurodant sutarčių pavadinimus, paslaugų aprašymus, paslaugų teikimo datas, suteiktų paslaugų bendras sumas (Eur be PVM), paslaugų gavėjus (tiek viešuosius, tiek privačius) ir jų kontaktinius asmenis. 
2. Užsakovų pažymos, kuriose nurodytos suteiktų paslaugų bendros sumos, datos, paslaugų gavėjai, ar paslaugos buvo suteiktos tinkamai.

Tiekėjas, vietoje pažymos taip pat gali pateikti ir užsakovo (-ų) pasirašytus priėmimo-perdavimo aktus ar kitus dokumentus, jei juose yra nurodyta visa informacija, kuri turi būti pažymoje.
	Tiekėjas, visi tiekėjų grupės nariai kartu (tiekėjų grupės narių turima patirtis sumuojama), ūkio subjektas, kurio pajėgumais remiasi tiekėjas, pagal prisiimamus įsipareigojimus vykdant sutartį.

Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinamos būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.

	2.3.2.
	Tiekėjas sutarties vykdymui turi turėti pagrindinius specialistus (ekspertus), tenkinančius žemiau nurodytus reikalavimus. Vienas specialistas gali būti siūlomas užimti daugiau negu vieną poziciją (jeigu jis atitinka šioms pozicijoms keliamus kvalifikacinius reikalavimus), tačiau Tiekėjas sutarties vykdymui turi pasitelkti pakankamą specialistų skaičių (minimalus – ne mažiau kaip 2 asmenys), kad galėtų tinkamai ir laiku įvykdyti savo įsipareigojimus.

Projekto vadovas: 
per paskutinius 3 metus iki pasiūlymo pateikimo termino pabaigos yra vadovavęs ir tinkamai įvykdęs ne mažiau kaip 1 (vieną) projektą (sutartį), susijusią su veiklos procesų giluminės analizės (audito) konsultavimo paslaugomis, įmonėje, kurioje dirba ne mažiau kaip 250 darbuotojų, veikiančioje visoje Lietuvos Respublikos teritorijoje.

Procesinio valdymo ekspertas: 
turi ne trumpesnę nei 2 (dvejų) metų darbo patirtį veiklos procesų efektyvumo vertinimo ir jų tobulinimo srityje, įgytą per paskutinius 5 metus (skaičiuojant iki pasiūlymų pateikimo termino pabaigos).

Veiklos procesų analitikas: 
turi ne trumpesnę nei 2 (dvejų) metų darbo patirtį veiklos procesų analizės srityje, įgytą  per paskutinius 5 metus (skaičiuojant iki pasiūlymų pateikimo termino pabaigos).

Kiekvienai specialisto pozicijai turi būti pasiūlytas visus tai pozicijai keliamus reikalavimus atitinkantis specialistas.

Visi specialistai turi laisvai kalbėti ir rašyti lietuvių kalba (jei lietuvių kalba nėra gimtoji, ne žemesnis, kaip C1 lygis pagal Europass kalbų pasą).
	1. Siūlomų specialistų sąrašas, kuriame turi būti nurodyti siūlomų specialistų vardai, pavardės, jiems priskiriama  (-os) pozicija (-os) ir specialisto teisiniai santykiai su tiekėju (pateikiamas užpildytas pirkimo sąlygų 5 priedas).
2. Laisvos formos tiekėjo deklaracija, pasirašyta tiekėjo vadovo arba įgalioto asmens, apie siūlomų specialistų gebėjimą laisvai kalbėti ir rašyti lietuvių kalba (jei lietuvių kalba nėra gimtoji, ne žemesnis kaip C1 lygis pagal Europass kalbų pasą).
3. Kiekvieno sąraše nurodyto specialisto patirties aprašymas (pateikiamas užpildytas pirkimo sąlygų 6 priedas), kuriame nurodoma: turima profesinė (darbo) patirtis, projektai, vykdytos sutartys (nurodant mėnesių tikslumu, nesumuojant vienu metu vykdomų projektų patirties), kuriuose dalyvavo specialistas (projekto pavadinimas, specialisto vaidmuo jame (teiktos paslaugos), trumpas projekto aprašymas, projekto užsakovo kontaktiniai duomenys, už projekto vykdymą atsakingo asmens (projekto vadovo) vardas, pavardė, telefonas, el. pašto adresas).

[bookmark: _Hlk213149626]Jei specialistas vienu metu vykdė daugiau nei vieną sutartį, skaičiuojant jo patirtį persidengiantis laikotarpis nesumuojamas. Užsakovas užskaitys iki pasiūlymų pateikimo termino pabaigos turimą patirtį įvykdytose sutartyse. 

	Tiekėjas, atsakingi tiekėjų grupės nariai (bent vienas ar visi kartu) ir (ar) atsakingi subtiekėjai ir (ar) kiti ūkio subjektai, kurių pajėgumais remiasi tiekėjas, jeigu šie subjektai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.



2.4. Visų pagrindžiančių dokumentų dėl kvalifikacijos atitikimo bus prašoma pateikti tik galimą laimėtoją.
2.5. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

3. [bookmark: _Toc335201957]REIKALAVIMAI PASIŪLYMŲ PATEIKIMUI

3.1. Pasiūlymą reikia pateikti CVP IS priemonėmis į elektroninių pasiūlymų dėžutę. Pasiūlymo pateikimo terminas nurodytas CVP IS.
3.2. Pasiūlyme Tiekėjas turi pateikti:
3.2.1. užpildytą ir pasirašytą Pasiūlymo formą (2 priedas);
3.2.2. jungtinės veiklos sutarties kopiją, jei Pasiūlymą pateikia jungtinei veiklai susivienijusių Tiekėjų grupė;
3.2.3. jei Pasiūlymo dokumentus ir (ar) Pasiūlymą pasirašo vadovo įgaliotas asmuo, prie Pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Pasiūlymą[footnoteRef:3]. [3:  Pagal LR civilinio kodekso 2.140 straipsnio 1 dalį Juridinio asmens duodamą įgaliojimą pasirašo jo vadovas. Ant įgaliojimo, kuris sudaromas ne informacinių technologijų priemonėmis, dedamas to juridinio asmens antspaudas, jeigu jis antspaudą privalo turėti; pagal LR civilinio kodekso 2.142 straipsnio 1 dalį Įgaliojimo terminas gali būti apibrėžtas ir neapibrėžtas. Jeigu terminas įgaliojime nenurodytas, tai įgaliojimas galioja vienerius metus nuo jo sudarymo dienos.
] 

3.3. Pasiūlymo forma (su priedais) turi būti pateikiami lietuvių kalba.
3.4. Pasiūlymas ir jo priedai (kurių formose nurodoma, kad turi būti įgalioto asmens parašas) turi būti pasirašyti fiziniais įgalioto asmens parašais arba galiojančiu kvalifikuotu elektroniniu parašu. Jeigu dokumentų rinkinys pasirašytas galiojančiu kvalifikuotu elektroniniu parašu, nereikalaujama kiekvieno dokumento pasirašinėti atskirai.
3.5. Pirkėjas, gavęs Pasiūlymą kitomis nei SPS 3.1 punkte nurodytomis priemonėmis, apie tai informuoja Tiekėją, o tokio Pasiūlymo nenagrinėja ir nevertina. 

4. PASIŪLYMŲ NAGRINĖJIMAS IR VERTINIMAS

4.1. Pasiūlymų nagrinėjimo ir vertinimo tvarka nurodyta BPS 11 dalyje.
4.2. Pirkimo sąlygose nustatytus reikalavimus atitinkantys Pasiūlymai bus vertinami ir ekonomiškai  naudingiausias  pasiūlymas  išrenkamas pagal SPS 1 dalyje nurodytą kriterijų. 

5. [bookmark: _Toc335201958][bookmark: _Toc329439533]PASIŪLYMŲ GALIOJIMO UŽTIKRINIMAS

5.1. Pasiūlymo galiojimo užtikrinimo nereikalaujama.

6. [bookmark: _Toc335201960]PASIŪLYMŲ KONFIDENCIALUMAS IR SUPAŽINDINIMAS SU KITŲ TIEKĖJŲ PASIŪLYMAIS

6.1. Perkančiosios organizacijos Viešųjų pirkimų skyriaus atsakingi darbuotojai bei pirkimo komisijų nariai, tvarko tiekėjų ir/arba tiekėjus viešuosiuose pirkimuose atstovaujančių darbuotojų ar kitų asmenų (pavyzdžiui, pasitelkiamų specialistų) asmens duomenis Perkančiosios organizacijos viešųjų pirkimų procedūrų vykdymo tikslu. Tai atliekama vadovaujantis galiojančiomis valstybės įmonės Turto banko asmens duomenų tvarkymo taisyklėmis, kurios yra patvirtintos generalinio direktoriaus 2018 m. spalio 19 d. įsakymu Nr. P1-269. Tvarkomi yra tie asmens duomenys, kuriuos tiekėjas/tiekėjai perkančiajai organizacijai pateikia viešojo pirkimo metu (vardas, pavardė, adresas, telefono numeris, elektroninio pašto adresas, asmens kodas, gyvenimo aprašymo duomenys, gyvenimo aprašymo faktus pagrindžiantys dokumentai (įgytą išsilavinimą pagrindžiantys diplomai, atestatai, pažymėjimai, pažymos ir kt.)). Šių duomenų tvarkymo pagrindas – Turto bankui taikoma teisinė prievolė vykdyti viešuosius pirkimus (BDAR 6 str. 1 d. c p.). Daugiau informacijos apie asmens duomenų tvarkymą, duomenų subjektų teisių įgyvendinimą valstybės įmonėje Turto banke, taip pat duomenų apsaugos pareigūno kontaktiniai duomenys pateikiami interneto adresu: https://turtas.lt/asmens-duomenu-apsauga/. Informaciją apie asmens duomenų tvarkymą galima rasti dokumente „Valstybės įmonės Turto banko asmens duomenų tvarkymo taisyklės“ (https://turtas.lt/wp-content/uploads/2023/11/valstybes-imones-turto-banko-asmens-duomenu-tvarkymo-taisykles-1.pdf), o su turimomis teisėmis ir jų įgyvendinimo tvarka galima susipažinti dokumente „Duomenų subjektų teisių įgyvendinimo valstybės įmonėje Turto banke tvarkos aprašas“ (https://turtas.lt/wp-content/uploads/2025/01/duomenu-subjektu-teisiu-igyvendinimo-valstybes-imoneje-turto-banke-tvarkos-aprasas.docx). 

7. KITOS SĄLYGOS

7.1. Prieš sudarant sutartį, Perkančioji organizacija inicijuoja procedūrą, siekiant nustatyti, ar numatomos sudaryti sutarties vykdymas neprieštaraus Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Tarptautinių sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų), taip pat, ar tiekėjai teisės aktų nustatyta tvarka nėra pripažinti keliančiais grėsmę nacionaliniam saugumui.
7.1.1. Bendrųjų pirkimo sąlygų 12.4. punkte nurodytu tikslu, Perkančioji organizacija prašys galimo laimėtojo užpildyti šių pirkimo sąlygų 7 priede pateiktą Veiklos partnerio pažinimo anketą (toliau – Anketa). Anketa galimam laimėtojui nėra teikiama pildyti, jeigu tiekėjas anketą pildė ir teikė Perkančiajai organizacijai per paskutinius 6 (šešis) mėnesius.
7.1.2. Galimas laimėtojas turi per Perkančiosios organizacijos nustatytą terminą (kuris negali būti trumpesnis kaip 2 (dvi) darbo dienos) raštu ar elektroninėmis priemonėmis užpildyti bei pasirašyti pridedamą Anketą ir pateikti ją Perkančiajai organizacijai.
7.1.3. Jeigu tiekėjas laiku nepateikė pasirašytos Anketos arba Perkančioji organizacija nustato, kad ketinamos sudaryti sutarties vykdymas prieštaraus Lietuvos Respublikoje įgyvendinamoms privalomoms tarptautinėms sankcijoms (bent vienai iš taikomų sankcijų), kaip tai apibrėžta Tarptautinių sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose, arba tiekėjas teisės aktų nustatyta tvarka pripažintas keliančiu grėsmę nacionaliniam saugumui, sutartis su laimėjusiu tiekėju negali būti sudaryta. Tokiu atveju Perkančioji organizacija atmeta tokio tiekėjo pasiūlymą ir kreipiasi į tiekėją, esantį antroje vietoje pasiūlymų eilėje, ir jam siūlo sudaryti sutartį šiame skyriuje bei Viešųjų pirkimų įstatymo nustatyta tvarka.

8. PRIEDAI

[bookmark: _Ref274738013][bookmark: _Ref316455210]Priedas Nr. 1 – Techninė specifikacija.
Priedas Nr. 2 – Pasiūlymo forma.
Priedas Nr. 3 – Sutarties projektas.
Priedas Nr. 4 – Suteiktų paslaugų sąrašo forma.
Priedas Nr. 5 – Siūlomų specialistų sąrašo forma.
Priedas Nr. 6 – Specialisto patirties aprašymas.
Priedas Nr. 7 – Veiklos partnerio pažinimo anketa.

